את מידת האצבע שלך תוכלי לגלות בהליך פשוט ונוח. לפנייך 3 אפשרויות מדידה: א. מדידה בעזרת מדריך המידות שלנו: בלינק המצורף, תוכלי למצוא את מדריך המידות שלנו, מדובר בקובץ PDF שעלייך להדפיס על פי ההוראות המצוינות עליו.חשוב שתדפיסי ללא התאמה לשולי הדף על מנת לקבל את הרזולוציה המתאימה של המידות.כשהדף מונח למולך, ראשית עלייך למדוד בעזרת סרגל שאורך סמן המדידה במרכז הדף הוא 2 ס"מ בדיוק. אם האורך שלו קצר או ארוך מ-2 ס"מ עלייך להדפיס שנית עפ"י ההוראות. לאחר מכן עלייך להניח את הטבעת שלך על העיגול המתאים.המדידה מתבצעת כאשר הטבעת מקיפה את העיגול, וניתן לראות את שולי העיגול מבצבצים בחלק הפנימי של הטבעת. בעיגול המתאים כתובה המידה שלך והקוטר שהמידה מייצגת.במקרה ויש לך התלבטות בין 2 מידות, תמיד כדאי לבחור במידה הגדולה יותר. ב. מדידת קוטר טבעת קיימת: עלייך למדוד במ"מ עם סרגל מדידה את הקוטר הפנימי של הטבעת. לאחר מכן תוכלי לאתר את המידה המייצגת את הקוטר באמצעות מדריך המידות שלנו. לדוגמא, אם הקוטר של הטבעת שלך הוא 17.2, המידה של הטבעת היא 14. ג. מדידה ע"י טבעון: תוכלי לגשת לאחד מדוכני התכשיטים בקניון ולבקש למדוד ע"י טבעון. תוכלי כמובן לתאם הגעה למשרדים שלנו הממוקמים ברמת גן ואנו נמדוד את אצבעך בעזרת מודד טבעות.